Østjyllands Politi oplever i disse dage store problemer i Gellerupparken. Blandt andet kaster mindreårige drenge sten mod politiet

Ved du noget eller har du billeder? Tip os på 1224@eb.dk eller sms/mms på 1224 (alm. takst)

Uro og ballade præger i disse dage Gellerupparken i Aarhus

Det oplyser Østjyllands Politi i deres døgnrapport

- I aftes var en stor gruppe unge mennesker og mindreårige børn til stede i området omkring fodboldbanerne, hvilket medførte en del uro i form af blandt andet tilråb og stenkast mod politiet.

Den massive uro får nu politiet til at opfordre forældrene til at gribe ind. I deres døgnrapport skriver Østjyllands politi følgende:

- Politiet opfordrer derfor til, at forældrene til disse børn er meget opmærksomme på, hvad børnene foretager sig om aftenen, så de ikke løber rundt uden opsyn med risiko for at blive blandet ind i uroligheder eller komme til skade.

Østjyllands Politi oplyser til Ekstra Bladet, at der var drenge på helt ned til ni år i den gruppe, der kastede med sten mod politiet.

- Det var dog kun de ældste, der kastede dem. Det bekymrer os dog, at de er så unge, siger Marianne Morgen, der er pressekoordinator i politikredsen.